যশ ঠাকুর
যশ ঠাকুর (জন্ম ২৮ ডিসেম্বর ১৯৯৮) একজন ভারতীয় ক্রিকেটার। ফেব্রুয়ারী ২০১৭-এ ২০১৬-১৭ বিজয় হাজারে ট্রফিতে বিদর্ভের হয়ে তার লিস্ট এ অভিষেক হয়। ২৮ নভেম্বর ২০১৮-এ ২০১৮-১৯ রঞ্জি ট্রফিতে বিদর্ভের হয়ে প্রথম-শ্রেণীর ক্রিকেটে অভিষেক হয়। ২১ ফেব্রুয়ারি ২০১৯-এ ২০১৮-১৯ সৈয়দ মুশতাক আলি ট্রফিতে বিদর্ভের হয়ে তার টি২০ অভিষেক হয়। ৮ ডিসেম্বর ২০২১-এ, ২০২১-২২ বিজয় হাজারে ট্রফির উদ্বোধনী দিনে, ঠাকুর লিস্ট এ ক্রিকেটে তার প্রথম পাঁচ উইকেট লাভ করেন। ২০২৩ আইপিএলের আগে খেলোয়াড় নিলামে লখনউ সুপার জায়ান্টস তাকে ৪৫ লাখ রুপিতে কিনেছিল, এবং চেন্নাই সুপার কিংসের বিপক্ষে ৩ এপ্রিল ২০২৩-এ তার আইপিএল অভিষেক হয়।